Sukjunamul

Sukjunamul merujuk kepada banchan (hidangan sampingan) dibuat daripada tauge kacang hijau yang diperisakan dalam masakan Korea. Walau bagaimanapun, tauge itu sendiri juga dipanggil sukjunamul dalam bahasa Korea. Ia adalah banchan yang biasa, serta bahan yang lazim digunakan dalam bokkeumbap (nasi goreng Korea) dan mandu (ladu Korea). Sukjunamul at Doosan Encyclopedia

Untuk menyediakan hidangan ini, selepas akar dan kulit disisihkan daripada tauge, tauge disepara rebus, ditos dan kemudian diperisakan dengan minyak bijan, kicap, bawang hijau yang dicincang, biji bijan, lada dan kisaran bawang putih.

Etimologi
Hidangan ini juga kadang kala dipanggil nokdunamul sebab bercambah tumbuh dari nokdu (녹두, kacang hijau). Dikatakan bahawa kedua-dua suku kata pertama bagi nama ini, sukju berasal dari Shin Suk-ju (신숙주 申叔舟), salah seorang sarjana terkemuka yang terlibat dalam mewujudkan Hangul. Tidak seperti rakan-rakannya (kemudiannya dipanggil Sayuksin) yang semua berjanji setia kepada Raja Danjeong, Shin Suk-ju mengkhianati mereka dengan memihak kepada bapa saudara Danjeong, Putera Agung Suyang (kemudian Raja Sejo), yang merampas takhta dari anak saudaranya, lalu membunuhnya. Sayuksin at Korean Culture Encyclopedia

Terdapat beberapa teori mengapa sukjunamul telah dinamakan sempena nama beliau. Pertama, kerana rakyat menganggap tingkah laku Shin yang tidak beretika dan tidak bermoral, mereka menamakan tauge yang kebetulan menjadi busuk dan rosak dengan mudah. Joseon Yusa, book review at Oh My News, 2010-04-29. Retrieved 2010-06-19 Teori lain mengatakan bahawa sukjunamul dinamakan demikian kerana apabila membuat mandu, sukjunamul dihancurkan, seperti perasaan orang apabila memikirkan Shin Suk-Ju. Sukjunamul at Korean Culture Encyclopedia Teori ketiga: apabila Shin Suk-Ju memegang jawatan sebagai Yeonguijeong (Perdana Menteri) kebuluran yang besar melanda, jadi Shin terpaksa mengimport kacang hijau dari China untuk dimakan seperti kongnamul yang biasa. Nama ini untuk dikatakan diberi untuk menghormatinya, teori yang sama sekali berbeza daripada teori-teori sebelumnya.

Lihat juga
 Kongnamul
 Banchan
 Edamame

Rujukan

Category:Namul
Category:Masakan Korea